
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 115
                                                              din 25 iunie 2015
           privind desemnarea unui reprezentant al Municipiului Sighişoara în Adunarea 
                                                          Generală a ADI „Aqua Invest Mureş”  

Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13779/15.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 168/2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;


Văzând Hotărârea Consiliului Local Sighişoara nr. 16/12.07.2012, prin care a fost desemnat domnul Bândea Dan Eugen, ca reprezentant al Municipiului Sighişoara în Adunarea Generală a ADI „AQUA INVEST MUREŞ”;


Având în vedere Hotărârea Consiliului Local Sighişoara nr. 86/26.05.2015 privind constatarea încetării, înainte de expirarea duratei normale a mandatului, a calităţii de viceprimar al municipiului Sighişoara, a domnului consilier local Bândea Dan Eugen, ca urmare a demisiei;


Având în vedere Hotărârea Consiliului Local Sighişoara nr. 87/26.05.2015 privind alegerea viceprimarului municipiului Sighişoara, în persoana domnului consilier local Gavrilă Ionel;


Având în vedere Raportul de specialitate al Compartimentului Investiţii - Urmărire Contracte, înregistrat cu nr. 13781/15.06.2015, din care rezultă necesitatea desemnării unui alt reprezentant al Municipiului Sighişoara în A.G.A. a ADI „Aqua Invest Mureş ” şi se propune desemnarea acestuia, în persoana actualului viceprimar al municipiului, îndeplinindu-se astfel prevederile legale;
Având în vedere avizele favorabile ale comisiilor de urbanism, comerţ, socială şi juridică;

În temeiul art. 36 alin. (2) lit. „d” şi alin. (3) lit. „c”, precum şi a art. 37, coroborat cu art. 45 alin. (1) şi art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
     HOTĂRĂŞTE:

Art. 1. Se desemnează domnul Gavrilă Ionel, viceprimar al Municipiului Sighişoara, ca reprezentant al Municipiului Sighişoara în Adunarea Generală a ADI „AQUA INVEST MUREŞ”.  


Art. 2. Cu data adoptării prezentei, se abrogă prevederile Hotărârii Consiliului Local Sighişoara nr. 16 din 12.07.2012, prin care a fost desemnat domnul Dan Eugen Bândea, ca reprezentant al Municipiului Sighişoara în Adunarea Generală a ADI „AQUA INVEST MUREŞ”.


Art. 3. Cu ducerea la îndeplinire a prevederilor prezentei hotărâri, se încredinţează Instituţia Primarului Municipiului Sighişoara, Viceprimarul Municipiului Sighişoara şi Serviciul Investiţii – Urmărire Contracte, Monitorizare Servicii de Utilităţi Publice.


Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Dan Constantin Enescu                                Contrasemnează/Avizat pentru legalitate

                         SECRETAR,



                          Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex.  Secretar;

  2 ex. Serviciul Investiţii – Urmărire Contracte, Monitorizare Servicii de Utilităţi Publice;

  1 ex. Asociaţia de Dezvoltare Intercomunitară „AQUA INVEST MUREŞ”.
  9 ex. 

A.B.
